Author: strasiftakova
Last saved by: spano
Company: Úrad vlády Slovenskej republiky

ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 19. marca 2003
									K materiálu č. 1407/2002
									K bodu č. 2

S T A N O V I S K O

k návrhu zákona, ktorým sa mení a dopĺňa zákon č. 73/1998 Z.z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov – k novému zneniu

I

	Návrh zákona, ktorým sa mení a dopĺňa zákon č. 73/1998 Z.z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov predkladá na rokovanie vlády SR minister vnútra Slovenskej republiky Vladimír Palko.

II

Cieľom predloženého návrhu je upraviť najmä povinnosť predkladania majetkového priznania pre príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky, Železničnej polície a Národného bezpečnostného úradu. Obsah majetkového priznania, spôsob a lehoty jeho podávania sú navrhnuté obdobne, ako je to aj v právnych úpravách obsahujúcich úpravu majetkového priznania sudcov, prokurátorov a štátnych zamestnancov.

III

	Legislatívna rada vlády SR prerokovala predmetný návrh zákona 25. februára 2003 a odporučila ho vláde SR  s c h v á l i ť s tým, že na rokovanie vlády bude predložený návrh zákona v novom znení, v ktorom budú zapracované jej pripomienky a odporúčania.

IV

	Sekcia vládnej legislatívy Úradu vlády Slovenskej republiky konštatuje, že v novom znení návrhu zákona, ktorým sa mení a dopĺňa zákon č. 73/1998 Z.z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov predkladateľ zapracoval všetkých 15 pripomienok a odporúčaní Legislatívnej rady vlády SR, a preto odporúča návrh zákona s c h v á l i ť s tým, že do vládneho návrhu zákona budú zapracované ešte tieto pripomienky:

K bodu 1
V § 48a ods. 3 písm. c) slová „právny dôvod, dátum nadobudnutia“ je potrebné nahradiť slovami „právny dôvod jej nadobudnutia, dátum jej nadobudnutia“. Ide o rovnakú úpravu ako je v odseku 3 písm. b) tohto ustanovenia.
K § 48a ods. 3 písm. d) platí obdobná pripomienka ako pripomienka uplatnená k § 48a ods. 3 písm. c). Okrem toho slová „a inej“ je potrebné dať do súladu so slovami „alebo inej“.

Bratislava 14. marca 2003 
Vypracovala: J. Fischerová

									Štefan G r m a n
									generálny riaditeľ
   								    sekcie vládnej legislatívy